**„Návrh“**

**Zmluva na dodanie softvérovej podpory tretích strán pre komponenty IS PaaS**

**a NPP platformu IS PaaS**

medzi

**Ministerstvo vnútra Slovenskej republiky**

a

[●]

Táto zmluva na dodanie softvérovej podpory tretích strán pre komponenty IS PaaS a NPP platformu IS PaaS (ďalej len „**zmluva**“) je uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov(ďalej len „**Obchodný zákonník**“) a v súlade so zákonom č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

medzi zmluvnými stranami:

**Objednávateľ: Ministerstvo vnútra Slovenskej republiky**

Sídlo: Pribinova 2, 812 72 Bratislava

IČO:

DIČ::

Zastúpené: <meno – funkcia>

Bankové spojenie:

IBAN/SWIFT:

Internetová adresa (URL):

Kontaktná osoba:

Tel. kontakt:

E-mail:

(ďalej len „**Objednávateľ**“)

a

**Dodávateľ: <Obchodné meno / Názov>**

Sídlo:

IČO:

DIČ:

I

Štatutárny orgán:

Zapísaný:

Bankové spojenie:

IBAN/SWIFT:

Internetová adresa (URL):

Kontaktná osoba:

(ďalej len „**Dodávateľ**“)

(Objednávateľ a Dodávateľ ďalej spoločne len „**zmluvné strany**“)

PREAMBULA

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona o verejnom obstarávaní zriadilo dynamický nákupný systém (ďalej len „DNS“) s názvom **"IKT zariadenia DNS**".

Verejný obstarávateľ prostredníctvom DNS v súlade s príslušnými ustanoveniami zákona o verejnom obstarávaní zrealizoval konkrétne obstarávanie na predmet zákazky **„Softvérová podpora systémov pre IS PaaS a Softvérová podpora systémov pre NPP platformu IS PaaS (ID zákazky JOSEPHINE 59628)“** ( ďalej aj “verejné obstarávanie”).

Táto zmluva je výsledkom procesu verejného obstarávania postupom podľa zákona o verejnom obstarávaní. Predmet zákazky je realizovaný a financovaný zo zdrojov štátneho rozpočtu.

1. Zmluvné strany, vedomé si svojich záväzkov obsiahnutých v tejto zmluve a s úmyslom byť touto zmluvou viazané, sa dohodli na uzatvorení zmluvy v nasledujúcom znení:
2. PREDMET ZMLUVY
   1. Predmetom tejto zmluvy je záväzok Dodávateľa dodať riadne a včas Objednávateľovi softvérovú podporu pre komponenty IS PaaS a NPP platformu IS PaaS vrátane práva na budúce softvérové aktualizácie v rozsahu uvedenom v prílohe č. 1 tejto zmluvy a súťažných podkladoch k verejnému obstarávaniu (ďalej len „**predmet dodania**“).
   2. Objednávateľ sa na základe tejto zmluvy zaväzuje poskytnúť Dodávateľovi potrebnú súčinnosť a zaplatiť Dodávateľovi za predmet dodania dohodnutú cenu.
3. PODMIENKY DODANIA
   1. Zmluvné strany sa dohodli, že Dodávateľ dodá predmet dodania na adresu prevádzky Objednávateľa, Ministerstvo vnútra Slovenskej republiky, Sekcia informatiky, telekomunikácií a bezpečnosti, Odbor systémov a komunikácií, Timravy 17, 974 86 Banská Bystrica, najneskôr do 30 dní od nadobudnutia účinnosti tejto zmluvy.
   2. O prevzatí predmetu dodania bude vystavený preberací protokol. Podpisom protokolu Objednávateľ potvrdzuje, že prevzatý predmet dodania nemá žiadne zjavné vady a je v súlade s prílohou č. 1 tejto zmluvy.
   3. S predmetom dodania je Dodávateľ povinný odovzdať Objednávateľovi všetky doklady/potvrdenia/listiny, ktoré sa k predmetu dodania zvyčajne dodávajú alebo sú nevyhnutné pre riadne užívanie predmetu dodania a to v anglickom, slovenskom alebo českom jazyku v rozsahu uvedenom v prílohe č. 1 tejto zmluvy a súťažných podkladoch k verejnému obstarávaniu. Súčasťou dokladov bude aj potvrdenie poskytovateľa licencie o nadobudnutí platnosti softvérovej podpory vystavené na meno Objednávateľa v rozsahu uvedenom v prílohe č. 1 tejto zmluvy a súťažných podkladoch k verejnému obstarávaniu. Dodávateľ môže po predchádzajúcom udelení súhlasu Objednávateľa tento doklad nahradiť aj zaslaním linku na portál poskytovateľa licencie, z ktorého bude zrejmé, že Objednávateľ nadobúda platnú softvérovú podporu počas požadovaného obdobia.
   4. Dodávateľ sa zaväzuje predmet dodania Objednávateľovi dodať tak, aby tento bol plne funkčný a bez akýchkoľvek vád.
   5. Objednávateľ má právo odmietnuť prevzatie predmetu dodania a vrátiť ho na náklady Dodávateľa, ak sa predmet dodania, množstvo alebo druh predmetu dodania nezhoduje s predloženou ponukou Dodávateľa alebo s prílohou č. 1 tejto zmluvy, ak vykazuje zjavné vady alebo ak nebolo dodanie predmetu dodania zrealizované v dohodnutom zmluvnom termíne.
   6. Dodávateľ deň dodania predmetu zmluvy písomne alebo elektronicky oznámi Objednávateľovi najneskôr 2 pracovné dni vopred.
4. ZÁRUČNÁ DOBA A ZODPOVEDNOSŤ ZA VADY
   1. Zmluvné strany sa dohodli, že Dodávateľ zodpovedá Objednávateľovi za vady predmetu dodania 24 mesiacov odo dňa prevzatia predmetu dodania, pokiaľ na záručnom liste, inom doklade preukazujúcom záruku alebo obale predmetu dodania nie je vyznačená dlhšia doba podľa záručných podmienok poskytovateľa licencie. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
   2. Akúkoľvek vadu je Objednávateľ povinný uplatniť u Dodávateľa bez zbytočného odkladu, najneskôr však do 60 dní, odkedy sa o vade preukázateľne dozvedel.
   3. V prípade vady zo záruky predmetu dodania počas záručnej doby má Objednávateľ právo na bezplatné odstránenie vád a Dodávateľ povinnosť vady odstrániť na svoje náklady do nasledujúceho pracovného dňa odo dňa uplatnenia reklamácie Dodávateľovi. Ak to nie je možné, v rovnakej lehote je povinný dodať Objednávateľovi nový predmet dodania. Ak nejde o vadu, ktorá by spôsobovala nepoužiteľnosť veci, zmluvné strany sa môžu dohodnúť na tom, že Dodávateľ dá Objednávateľovi primeranú zľavu z ceny.
   4. Od momentu odstránenia vady alebo dodania nového predmetu dodania plynie nová lehota na uplatnenie zodpovednosti za vady tej časti predmetu dodania, na ktorú bola uplatnená zodpovednosť za vady v rovnakej dĺžke, ako bola pôvodná lehota na uplatnenie zodpovednosti za vady podľa bodu 3.1 zmluvy.
   5. Postup pri reklamácii predmetu dodania sa ďalej riadi záručnými podmienkami poskytovateľa licencie a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.
5. SANKCIE A ZODPOVEDNOSŤ ZA ŠKODU
   1. V prípade omeškania Dodávateľa s dodaním predmetu dodania riadne a včas, Objednávateľovi vzniká nárok na zmluvnú pokutu vo výške 0,5 % z ceny za každý aj začatý deň omeškania.
   2. V prípade omeškania Objednávateľa s úhradou faktúry o viac ako 30 dní po termíne splatnosti je Dodávateľ oprávnený uplatniť voči Objednávateľovi úrok z omeškania z ceny alebo jej časti v sadzbe podľa Obchodného zákonníka v spojení s § 1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
   3. Za omeškanie Dodávateľa s odstránením vady predmetu dodania podľa bodu 3.3 tejto zmluvy je Objednávateľ oprávnený uplatniť si zmluvnú pokutu vo výške 0,05% z ceny vadného predmetu dodania za každý aj začatý deň omeškania, ak je čas plnenia stanovený v dňoch alebo za každú začatú hodinu omeškania, ak je čas stanovený v hodinách.
   4. V prípade nepravdivosti vyhlásenia Dodávateľa, ktoré je uvedené v bode 8.3 a 9.12 tejto zmluvy, je Dodávateľ povinný zaplatiť Objednávateľovi zmluvnú pokutu vo výške 30.000,-EUR.
   5. Zaplatením akejkoľvek zmluvnej pokuty podľa tejto zmluvy nie je dotknutý nárok na náhradu škody, ktorá vznikla Objednávateľovi.
   6. Dodávateľ zodpovedá Objednávateľovi v celom rozsahu za škodu, ktorá vznikne porušením povinnosti Dodávateľa v príčinnej súvislosti s plnením tejto zmluvy. Rovnako Dodávateľ zodpovedá Objednávateľovi za škodu, ktorá vznikne Objednávateľovi, ak predmet dodania nebol dodaný riadne, včas alebo vykazoval vady.
   7. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Dodávateľ Objednávateľovi v lehote tridsiatich (30) dní odo dňa uplatnenia nároku Objednávateľom.
6. CENA A PLATOBNÉ PODMIENKY
   1. Celková cena za predmet dodania podľa tejto zmluvy je najviac <....> eur bez DPH (slovom: <....> eur), teda <....> eur s DPH (slovom: <....> eur) (ďalej len „**cena**“). Jednotkové ceny predmetu dodania sú uvedené v prílohe č. 4, ktorá je neoddeliteľnou súčasťou tejto zmluvy.
   2. Cena zahŕňa všetky náklady Dodávateľa spojené s plnením tejto zmluvy a je konečná a nemenná.
   3. Dodávateľ je oprávnený najskôr 5 dní po dni riadneho a včasného dodania predmetu dodania Objednávateľovi vystaviť faktúru. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Dodávateľ doručí faktúru Objednávateľovi elektronicky prostredníctvom ústredného portálu verejnej správy alebo prostredníctvom e-mailu na e-mailovú adresu: efaktura@minv.sk. Neoddeliteľnou súčasťou faktúry vystavenej Dodávateľom musí byť Objednávateľom podpísaný protokol o prebratí predmetu dodania. Objednávateľ súhlasí s vydaním elektronickej faktúry podľa § 71 ods. 1 písm. B) zákona č. 222/2004 Z. z. o dani z pridanej hodnoty v znení neskorších predpisov.
   4. Platbu vykoná Objednávateľ na základe riadne vystavenej faktúry na bankový účet Dodávateľa uvedený v záhlaví tejto zmluvy, a to do 30 dní odo dňa jej riadneho doručenia Objednávateľovi podľa predchádzajúceho bodu.
   5. Pre účely tejto zmluvy sa za dátum úhrady faktúry zo strany Objednávateľa považuje dátum odpísania platenej sumy z účtu Objednávateľa.
   6. V prípade, že faktúra nebude obsahovať všetky náležitosti podľa bodu 5.3 a/alebo jej súčasťou nebude preberací protokol, riadne potvrdený Objednávateľom, resp. oprávnenou osobou Objednávateľa, Objednávateľ má právo vrátiť faktúru Dodávateľovi na opravu alebo doplnenie. V takom prípade začne nová 30 dňová lehota splatnosti faktúry plynúť po doručení riadne opravenej alebo doplnenej faktúry.
   7. Zmluvné strany sa dohodli, že Objednávateľ neposkytne Dodávateľovi žiadny preddavok.
7. KOMUNIKÁCIA
   1. Zmluvné strany sa dohodli, že do 5 dní od účinnosti tejto zmluvy si určia kontaktné osoby a vymenia si kontaktné údaje na nich (e-mail, telefón). Zmluvné strany sa dohodli v rovnakej lehote oznámiť zmenu kontaktnej osoby a poskytnúť nové kontaktné údaje druhej zmluvnej strane.
   2. Zmluvné strany sa dohodli, že všetky písomnosti doručované v súvislosti s touto zmluvou druhej zmluvnej strane sa považujú za doručené druhej zmluvnej strane, ak táto zmluva neurčuje inak,
      1. v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu a potvrdením o prečítaní správy, pričom za spätný potvrdzujúci e-mail príjemcu sa nepovažuje správa automaticky vygenerovaná systémom,
      2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej zmluvnej strane s tým, že v prípade doručovania prostredníctvom pošty musí byť písomnosť zaslaná doporučene s doručenkou na adresu uvedenú v záhlaví tejto zmluvy, alebo
      3. v prípade doručovania prostredníctvom ústredného portálu verejnej správy doručením systémovej správy o doručení písomnosti.
   3. Písomnosť zasielaná druhej zmluvnej strane v listinnej podobe sa považuje za doručenú, ak dôjde do dispozície druhej zmluvnej strany na adrese uvedenej v záhlaví tejto zmluvy, a to aj v prípade, ak adresát písomnosť neprevzal, pričom za deň doručenia písomnosti sa považuje deň, v ktorý došlo k
      1. bezdôvodnému odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
      2. vráteniu písomnosti odosielateľovi, v prípade vrátenia zásielky späť.
   4. V prípade zmeny názvu, sídla, korešpondenčnej adresy, e-mailových adries, štatutárnych orgánov oprávnených zástupcov, bankového spojenia a čísla účtu, zmluvná strana, ktorej sa niektorá z týchto zmien týka, písomne oznámi druhej zmluvnej strane túto skutočnosť, a to bez zbytočného odkladu. Pre vylúčenie pochybností, zmluvné strany sa dohodli, že v prípade zmeny podľa predchádzajúcej vety nie je potrebné uzavierať dodatok k tejto zmluve a zmena je účinná odo dňa doručenia oznámenia podľa predchádzajúcej vety.
8. ZÁNIK ZMLUVY
   1. Táto zmluva zaniká jej splnením, teda splnením záväzkov zmluvných strán podľa čl. 1 zmluvy; to sa však nevzťahuje na tie ustanovenie, z ktorých povahy je zrejmé, že zmluvné strany nimi majú byť viazané aj po splnení zmluvy.
   2. Táto zmluva môže zaniknúť aj
      1. písomnou dohodou,
      2. písomným odstúpením od zmluvy, pričom každá zo zmluvných strán je oprávnená odstúpiť od tejto zmluvy v prípadoch ustanovených v tejto zmluve vrátane jej príloh.
   3. Objednávateľ je oprávnený odstúpiť od tejto zmluvy, ak Dodávateľ poruší svoje povinnosti podľa tejto zmluvy podstatným spôsobom, pričom porušením povinností Dodávateľa podstatným spôsobom sa rozumie najmä
      1. neodôvodnené nedodržanie pokynov Objednávateľa, za predpokladu, že dotknutý pokyn má podstatný význam pre realizáciu tejto zmluvy,
      2. skutočnosť, ak predmet dodania Dodávateľ nedodá Objednávateľovi riadne a včas podľa podmienok dohodnutých v zmluve,
      3. opakované neodôvodnené neposkytnutie informácií požadovaných Objednávateľom,
      4. fakturovanie vyššej ceny za poskytnuté plnenie ako je dohodnutá,
      5. nedodržanie záväzku Dodávateľa dodať predmet dodania dohodnutým spôsobom, v dohodnutom množstve, kvalite, mieste,
      6. porušenie ktorejkoľvek povinností Dodávateľa podľa prílohy č. 3 – Protikorupčnej doložky alebo
      7. prípad akéhokoľvek iného porušenia povinností Dodávateľa podľa tejto zmluvy.
   4. Okrem prípadov uvedených v  bode 7.2b) a v  bode 7.3 je Objednávateľ oprávnený odstúpiť od zmluvy najmä v prípade, ak
      1. sa Dodávateľ stane spoločnosťou v kríze v zmysle § 67a Obchodného zákonníka, je v úpadku alebo v hroziacom úpadku podľa zákona č. 111/2022 Z. z. o riešení hroziaceho úpadku a o zmene a doplnení niektorých zákonov alebo ak je na majetok Dodávateľa začatá exekúcia, Dodávateľ vstúpil do likvidácie, preruší alebo skončí svoju podnikateľskú činnosť, alebo
      2. Dodávateľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním, alebo
   5. u Dodávateľa došlo k predaju podniku, alebo
   6. Dodávateľ stratí právne predpoklady na riadne plnenie zmluvy, alebo
   7. u Dodávateľ prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre Objednávateľa konajúc rozumne a dôvodne akceptovateľné alebo.
   8. z dôvodov stanovených v § 19 zákona o verejnom obstarávaní alebo

g) Dodávateľ, jeho subdodávateľ alebo subdodávateľ podľa zákona č. 315/2016 Z. z. o registri partnerov verejného sektora neboli v čase uzatvorenia tejto zmluvy a po dobu jej trvania zapísaný v registri partnerov verejného sektora podľa zákona č. 315/2016 Z. z. alebo ich konečný užívateľom výhod bola v čase uzatvorenia tejto zmluvy alebo sa ním stala kedykoľvek počas jej účinnosti osoba uvedená v § 11 ods. 1 písm. c) zákona o verejnom obstarávaní.

* 1. Dodávateľ je oprávnený odstúpiť od tejto zmluvy, ak Objednávateľ poruší svoje povinnosti podľa tejto zmluvy podstatným spôsobom, pričom porušením povinností Objednávateľ podstatným spôsobom sa rozumie (i) preukázateľné neposkytnutie nevyhnutne potrebnej súčinnosti Objednávateľa pri plnení predmetu tejto zmluvy napriek predchádzajúcej písomnej výzve Dodávateľa a Objednávateľ neposkytne nevyhnutnú súčinnosť ani v primeranej dodatočnej lehote, nie kratšej ako tridsať (30) kalendárnych dní, poskytnutej mu Dodávateľom v písomnej výzve alebo (ii) je Objednávateľ v omeškaní s uhradením faktúry o viac ako šesťdesiat (60) kalendárnych dní po lehote splatnosti faktúry a dlžnú čiastku Objednávateľ neuhradí ani v primeranej dodatočnej lehote, nie kratšej ako tridsať (30) kalendárnych dní, poskytnutej mu Dodávateľom v písomnej výzve.
  2. Zmluvné strany sa dohodli, že pri odstúpení od zmluvy vylučujú aplikáciu ustanovenia § 351 ods. 2 Obchodného zákonníka, teda nevracajú si skôr poskytnuté plnenia, za predpokladu, že Dodávateľ poskytne Objednávateľovi všetky doklady/potvrdenia/listiny v súlade s čl. 2 bod 2.3 tejto zmluvy. V prípade odstúpenia od zmluvy je povinný Dodávateľ poskytnúť Objednávateľovi všetky doklady/potvrdenia/listiny v súlade s čl. 2 bod 2.3 tejto zmluvy najneskôr v lehote do 10 pracovných dní odo dňa doručenia odstúpenia od zmluvy druhej zmluvnej strane.
  3. Odstúpenie od zmluvy musí mať písomnú formu a musí obsahovať konkrétny dôvod odstúpenia. Odstúpenie nadobúda účinnosť momentom doručenia písomného oznámenia o odstúpení od zmluvy druhej zmluvnej strane. Odstúpením od zmluvy nezanikajú zmluvným stranám už vzniknuté nároky, ani nároky na náhradu vzniknutej škody, vrátane škody vzniknutej v dôsledku odstúpenia od zmluvy.

1. SÚČINNOSŤ ZMLUVNÝCH STRÁN
   1. Za účelom včasného a riadneho plnenia práv a povinností sa zmluvné strany zaväzujú k vzájomnej informačnej povinnosti o skutočnostiach, ktoré môžu mať vplyv na plnenie predmetu tejto zmluvy, najmä o právnych skutočnostiach spôsobujúcich vznik, zmenu alebo zánik práv a povinností.
   2. Za účelom včasného a riadneho plnenia práv a povinností podľa tejto zmluvy sú si zmluvné strany povinné poskytnúť súčinnosť v rozsahu, ktorú možno od druhej strany spravodlivo požadovať.
   3. V prípade, ak sa Dodávateľ zapisuje do registra partnerov verejného sektora (ďalej len „**register**“) podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o RPVS**“), Dodávateľ sa zaväzuje, že bude v registri zapísaný počas celej doby trvania zmluvy. Porušenie tejto povinnosti sa považuje za podstatné porušenie tejto zmluvy a je dôvodom, ktorý oprávňuje Objednávateľa na odstúpenie od zmluvy. Pokiaľ nebude počas trvania zmluvy Dodávateľ zapísaný do registra, nie je Objednávateľ v omeškaní s úhradou faktúry. Trvanie zápisu v registri je Dodávateľ kedykoľvek počas trvania zmluvného vzťahu na vyžiadanie preukázať Objednávateľovi.
   4. V čase uzatvorenia tejto zmluvy zmluvné strany nepredpokladajú v súvislosti s plnením zmluvy spracúvanie osobných údajov Dodávateľom v mene Objednávateľa. V prípade, ak kedykoľvek v priebehu plnenia zmluvy bude potrebné, aby Dodávateľ mal k dispozícii akékoľvek osobné údaje a spracúval osobné údaje v mene Objednávateľa, zmluvné strany sa zaväzujú vykonať všetky potrebné úkony viažuce sa k ochrane osobných údajov v súlade s ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), najmä sa zaväzujú pred začatím spracúvania osobných údajov uzatvoriť zmluvu o poverení spracúvaním osobných údajov.
2. SUBDODÁVATELIA A REGISTER PARTNEROV VEREJNÉHO SEKTORA
   1. Na poskytovanie plnení, ktoré tvoria súčasť predmetu dodania, má Dodávateľ, za podmienok dohodnutých v tejto zmluve, právo uzatvárať subdodávateľské zmluvy. Tým nie je dotknutá zodpovednosť Dodávateľa za plnenie zmluvy v súlade s § 41 ods. 8 ZVO a Dodávateľ je povinný odovzdať Objednávateľovi predmet dodania sám, na svoju zodpovednosť, v dohodnutom čase a v dohodnutej kvalite. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
   2. Zoznam subdodávateľov s ich identifikačnými údajmi v rozsahu: meno a priezvisko alebo obchodné meno, resp. názov, adresa pobytu alebo sídlo, IČO alebo dátum narodenia, ak nebolo pridelené IČO, podiel plnenia zo zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto zmluvy ako príloha č. 2.
   3. Dodávateľ je povinný písomne oznámiť kontaktnej osobe Objednávateľa podľa čl. 6, akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
   4. Dodávateľ je oprávnený zmeniť alebo doplniť subdodávateľa počas trvania zmluvy. Dodávateľ je povinný predložiť písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 9.2 tohto článku zmluvy. Akúkoľvek zmenu subdodávateľa, ktorá predstavuje zmenu prílohy č. 2 musí Dodávateľ oznámiť do (5) pracovných dní pred dňom zmeny alebo doplnení subdodávateľa. Zmena alebo doplnenie subdodávateľa podlieha súhlasu zo strany Objednávateľa. Zmeny prílohy č. 2 nevyžadujú uzatvorenie dodatku k tejto zmluve. Pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia zmluvy o subdodávke boli primerané jeho kvalite a cene.
   5. Dodávateľ je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo verejnom obstarávaní, pričom tieto podmienky je Predávajúci povinný kedykoľvek na žiadosť Objednávateľa bezodkladne preukázať.
   6. Objednávateľ je oprávnený rozhodnúť o nepoužití subdodávateľa alebo vylúčiť subdodávateľa aj bez udania dôvodu, pričom Dodávateľ je povinný riadiť sa takýmto rozhodnutím Objednávateľa a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto zmluvy vlastné kapacity.
   7. Porušenie povinnosti vyplývajúce z bodov 9.1, 9.2 a 9.3 tohto článku tejto zmluvy sa považuje za podstatné porušenie zmluvy.
   8. Ak sa na strane Dodávateľa ako zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
   9. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon o RPVS. Porušenie tejto povinnosti sa považuje za podstatné porušenie zmluvy.
   10. Povinnosti Dodávateľa vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
   11. Dodávateľ je povinný zabezpečiť, aby subdodávatelia, ktorým vznikla povinnosť zápisu do registra, mali riadne splnené povinnosti ohľadom zápisu do registra v zmysle zákona o RPVS.
   12. V prípade, že Dodávateľ, jeho subdodávateľ podľa zákona o RPVS, má povinnosť byť zapísaný v registri partnerov verejného sektora podľa zákona o RPVS, Dodávateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona o verejnom obstarávaní alebo subdodávateľa podľa zákona o RPVS., nie je: prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo predseda vyššieho územného celku.
3. OSTATNÉ DOJEDNANIA
   1. Dodaním predmetu dodania získava Objednávateľ právo používať softvérovú podporu a softvérové aktualizácie v zmysle prílohy č. 1 tejto zmluvy, a to v rozsahu, aby mohol používať predmet dodania na účel, na ktorý je určený.
   2. V prípade ak Dodávateľ nezabezpečí pre Objednávateľa podľa predchádzajúceho bodu tohto článku zmluvy všetky oprávnenia a licencie v zmysle prílohy č. 1 tejto zmluvy, je Objednávateľ oprávnený odstúpiť od zmluvy a požadovať od Dodávateľa náhradu škody.
   3. Dodávateľ prehlasuje, že predmet zmluvy nie je zaťažený právami tretích osôb.
4. ZÁVEREČNÉ USTANOVENIE
   1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
   2. Táto zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu zmluvy v listinnej podobe sa zmluva vyhotovuje v troch (3) vyhotoveniach s platnosťou originálu, z toho dve pre Objednávateľa a jedna pre Dodávateľa.
   3. Vo veciach neupravených touto zmluvou sa zmluvný vzťah spravuje príslušnými ustanoveniami Obchodného zákonníka, zákona č. 40/1964 Zb. Občianskeho zákonníka v znení neskorších predpisov a ďalších súvisiacich všeobecne záväzných právnych predpisov. Ak takýchto ustanovení niet, použijú sa ustanovenia im svojou povahou a obsahom najbližšie. Ak niet ani tých, použijú sa základné princípy súkromného práva za cieľom naplnenia účelu tejto zmluvy.
   4. Pokiaľ v zmluve nie je uvedené inak, zmluvné strany sa dohodli, že zmeny a doplnenia tejto zmluvy je možné vykonávať v súlade s touto zmluvou a v súlade s ust. § 18 zákona o verejnom obstarávaní a iba formou písomného a očíslovaného dodatku.
   5. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení sa použije v súlade s bodom 11.3 tohto článku právna úprava, ktorá sa čo najviac približuje zmyslu a účelu tejto zmluvy a následne v danej veci zmluvné strany čo najskôr uzatvoria písomný dodatok podľa bodu 11.4.
   6. Zmluvné strany sa zaväzujú, že všetky spory, ktoré vzniknú z tejto zmluvy, alebo v súvislosti s ňou, vrátane sporov o výklad jej ustanovení, budú zmluvné strany riešiť zmierom. Zmluvné strany sa dohodli, že táto zmluva sa riadi slovenským právnym poriadkom a na riešenie prípadných sporov je príslušná všeobecná sústava súdov Slovenskej republiky.
   7. Akúkoľvek zmenu uvedených identifikačných údajov alebo kontaktných údajov je zmluvná strana povinná bezodkladne oznámiť druhej zmluvnej strane.
   8. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, a ani za nápadne nevýhodných podmienok.
   9. Zmluvné strany vyhlasujú, že si túto zmluvu riadne prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju vlastnoručne podpísali.
   10. Neoddeliteľnou súčasťou zmluvy sú jej prílohy:
       1. Príloha č. 1 - Predmet zákazky - Vlastný návrh plnenia
       2. Príloha č. 2 - Zoznam subdodávateľov,
       3. Príloha č. 3 - Protikorupčná doložka,
       4. Príloha č. 4 - Štruktúrovaný rozpočet ceny.

|  |  |  |
| --- | --- | --- |
| V Bratislave, dňa <....> |  | V <....>, dňa <....> |
| **Objednávateľ:** |  | **Dodávateľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Ministerstvo vnútra Slovenskej republiky** |  | **<Obchodné meno / názov zmluvnej strany>** |
| Meno: |  | Meno: |
| Funkcia: |  | Funkcia: |
|  |  |  |